Page:Watty and Meg, or, The wife reform'd.pdf/2

 KEEN the frosty winds were blawin’
 * Deep the sna’ had wreath’d the ploughs,

Watty, weary’t a’ day sawin’
 * Dauners down to Mungo Blue’s

Dryster Jeck was sitting cracky,
 * Wi’ Pate Tamson o’ the hill,

Come awa’ quo Johnny, Watty!
 * Haith we’s hae anither gill.

Watty glad t’ see Jock Jabos,
 * And sae mony neigh ours roun’,

Kicket trae his shoe the snaw ba’s,
 * Syne ayont the fire sat down.

Owre a broad wi’ bannocks heapet,
 * Cheese, and stoups. and glasses stood;

Some were roarin’ ithers sleepit
 * Ithers quietly chewt heir cude.

Jock was sellin’ Pare some tallow,
 * A the rest a racket hel,

A but watty, wha poor fallow,
 * Sat and smecket by himsel.

Mongo filled him up a toothfu,
 * Drank his health and Meg’s in ane:

Watty puffin’ out a mouthfu,
 * Pledg’d him wi’ a dreary grane.

What’s the matter, Watty wi’ you?
 * Troth your chafts are fa’ing in!

Something wrang—I’m wae to see you—
 * Gukesake! but ye’re desp’rate thin.